section_heading: Povijest
paragraph_text: Prvi broj izašao je nekoliko godina nakon utemeljenja Hrvatskoga liječničkog zbora. Bilo je to 1877. godine. Zasluga je to ondašnjeg predsjednika Zbora dr. Antuna Schwarza. Najstariji je hrvatski medicinski časopis prema trajnosti izlaženja. List je jedan od relativno malobrojnih, tek stotinjak svjetskih časopisa koji su izlazili krajem 19. stoljeća, a da su održali kontinuitet tijekom 20. stoljeća te potom ušli u 21. stoljeće.